|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381/487 42 68, 487 46 14, 487 40 36  ounz@vojvodina.gov.rs | |
|  | KLASA: 000227348 2025 09427 004 001 000 001 | | DATUM: 29. 1. 2025. godine | |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju AP Vojvodine („Službeni list APV“, broj: 5/25), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE** **I SUFINANCIRANJE IZRADE TEHNIČKE DOKUMENTACIJE ZA POTREBE USTANOVA OSNOVNOG I SREDNJEG OBRAZOVANJA I ODGOJA NA TERITORIJU**

**AUTONOMNE POKRAJINE VOJVODINE ZA 2025. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV”, broj: 57/24) i to za financiranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju Autonomne Pokrajine Vojvodine u ukupnom iznosu od **30.000.000,00 dinara** (na razini osnovnog obrazovanja i odgoja **20.000.000,00 dinara**, na razini srednjeg obrazovanja i odgoja **10.000.000,00** **dinara**)**.**

Pod izradom tehničke dokumentacije podrazumijeva se izrada one tehničke dokumentacije koja je, sukladno pozitivnim pravnim propisima kojima se uređuje područje planiranja i izgradnje, neophodna za izdavanje akta nadležnog tijela kojim se odobrava izgradnja novih objekata ili izvođenje radova na postojećim objektima koje koriste ustanove osnovnog i srednjeg obrazovanja i odgoja na teritoriju AP Vojvodine, odnosno:

* Idejno rješenje;
* Idejni projekt s pripadajućim elaboratima (za potrebe izdavanja rješenja o odobrenju za izvođenje radova – rekonstrukcija, adaptacija, sanacija);
* Projekt za građevinsku dozvolu s pripadajućim elaboratima;
* Projekt za izvođenje s pripadajućim elaboratima;
* Projekt izvedenog objekta s pripadajućim elaboratima;
* Tehnički opis i popis radova za izvođenje radova na investicijskom održavanju;
* Izvješće o zatečenom stanju objekta za potrebe ozakonjenja objekta;
* Ostala tehnička dokumentacija koja je, sukladno pozitivnim pravnim propisima kojima se uređuje područje planiranja i izgradnje, potrebna za realizaciju planiranog projekta.

Realizacija financijskih obveza obavljat će se sukladno likvidnim mogućnostima proračuna Autonomne Pokrajine Vojvodine za 2025. godinu.

**UVJETI NATJEČAJA**

*1. Podnositelji zahtjeva*

Korisnici koji imaju pravo sudjelovati u raspodjeli sredstava su škole za osnovno obrazovanje i odgoj i škole za srednje obrazovanje i odgoj na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju AP Vojvodine:

* 1. značaj realizacije projekta u odnosu na sigurnost učenika, nastavnika i zaposlenika koji koriste objekte,
  2. značaj realizacije projekta u odnosu na podizanje kvalitete i modernizacije izvođenja odgojno-obrazovnog rada i uvjeta za boravak učenika i zaposlenika,
  3. značaj realizacije projekta u odnosu na poboljšanje energetske učinkovitosti objekata, odnosno uštede goriva za zagrijavanje objekata,
  4. financijska opravdanost projekta,
  5. postojanje drugih izvora financiranja – sufinanciranje realizacije projekta,
  6. održivost – dugotrajnost učinaka poboljšanja uvjeta korištenja objekta nakon realizacije projekta,
  7. aktivnosti koje su poduzete u cilju realizacije projekta,
  8. stupanj razvijenosti jedinice lokalne samouprave na čijem teritoriju se nalazi ustanova obrazovanja.

**NAČIN PODNOŠENJA ZAHTJEVA**

Prijava za dodjelu sredstava podnosi se na jedinstvenom natječajnom obrascu Tajništva. Cjelokupna natječajna dokumentacija može se preuzeti od **29. 1. 2025. godine** na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine – nacionalne zajednice s naznakom „Za natječaj – za financiranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju AP Vojvodine za 2025. godinu“, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).

**Uz prijavu na Natječaj, prilaže se:**

1. **projektni zadatak,**
2. **odluka školskog odbora o pokretanju aktivnosti u vezi realizacije projekta,**
3. **ponuda-predračun za izradu tehničke dokumentacije (pribavljena od strane trgovačkog društva, druge pravne osobe odnosno poduzetnika koji su upisani u registar gospodarskih subjekata),**
4. **dosadašnja raspoloživa dokumentacija za realizaciju planiranog projekta (ukoliko dokumentacija postoji),**
5. **u slučaju sufinanciranja dostaviti dokaz o osiguranim sredstvima za sufinanciranje tehničke dokumentacije (ugovor, rješenje, izvadak iz proračuna jedinice lokalne samouprave i slično) zajedno s uredno potpisanom i pečatiranom Izjavom o udjelu u sufinanciranju tehničke dokumentacije (Izjavu dostaviti u slobodnoj formi).**
6. **izvadak iz katastra nekretnina Republičkog geodetskog zavoda za česticu/čestice koja je/su predmet izrade projektno-tehničke dokumentacije.**

**Prijava se podnosi u tiskanom obliku (uredno ispunjena i potpisana od strane odgovorne osobe), a svi prilozi uz prijavu se dostavljaju ISKLJUČIVO U ELEKTRONIČKOM OBLIKU na USB-u ili CD-u.**

**Rok za podnošenje prijava na Natječaj je 28. 2. 2025. godine.**

Tajništvo zadržava pravo od podnositelja prijave, prema potrebi, zatražiti dodatnu dokumentaciju i informacije.

Nakon isteka roka za podnošenje prijava, Povjerenstvo pristupa razmatranju prijava.

Povjerenstvo će rješenjem odbaciti nepotpune ili nepravilno popunjene prijave tj. prijave u kojima nisu popunjena sva obvezna polja (polja koja nisu obvezna su navedena u obrascu prijave), kao i prijave koje nisu potpisane i pečatirane i nepravodobne prijave.

Povjerenstvo će rješenjem odbaciti i nedopuštene prijave, i to:

* prijave podnesene od strane osoba koje su neovlaštene i subjekata koji nisu predviđeni natječajem;
* prijave koje se ne odnose na natječajem predviđene namjene;
* prijave korisnika koji u prethodnoj kalendarskoj godini nisu opravdali sredstva dodijeljena iz proračuna Autonomne Pokrajine Vojvodine kroz financijska i narativna izvješća.

Rezultati Natječaja bit će objavljeni na internetskoj prezentaciji Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na telefon 021/487 42 68, 487 46 14, 487 40 36.**

**Pokrajinski tajnik**

**Róbert Ótott**